पति-पत्नी के बीच तीसरे के आगमन के कारण दाम्पत्य जीवन में विघटन होना स्वाभाविक है। जैसे पत्नी की बहन, पति के भाई आदि। गुप्तजी ने अपने उपन्यास सती मैया का चौरा में मन्ने और महशर के दाम्पत्य जीवन में महशर की बहन आयशा के आने में विघटन की स्थिति पैदा होती है। महशर अपने पति से कहती है *जिस तरह तुमने मेरा कलेजा भूना है, उसी तरह तुम्हारा भी न भूना तो बन्दी का नाम महशर नहीं। अब यह आग सारी ज़िन्दगी बुझने की नहीं । इसी में जलकर मुझे राख होना है और इसी में जलाकर तुम्हें भी राख बनाना है*९।